**SZÁLLÍTÁSI SZERZŐDÉS**

***TERVEZET***

amely létrejött egyrészről

**Balaton-felvidéki Nemzeti Park Igazgatóság** (cím. 8229 Csopak, Kossuth u. 16.; képv.: Puskás Zoltán Igazgató; adószám: ………………..; számlaszám: ……………………), mint megrendelő (a továbbiakban: **Megrendelő**),

**és**

**…………………….** (székhely: …………………..; képviselő: ………………………….; cégjegyzékszám: …………………;adószám: …………………; számlaszám: ……………………………………….; e-mail …………………..) mint Szállító (a továbbiakban: **Szállító**),

a továbbiakban együtt: **Felek, vagy** **Szerződő Felek** között, az alábbi feltételek alapján:

**Preambulum**

Szerződő Felek megállapítják, hogy Megrendelő 2014. ……….. napján a közbeszerzésekről szóló 2011. évi CVIII. törvény (a továbbiakban: Kbt.) 122. § (7) bekezdés a) pontja szerinti közbeszerzési eljárást indított A KDOP-2.1.1/D-12-2012-0004 számú Tapolcai-tavasbarlang Látogatóközpont „Bakony-Balaton Geopark nyugati kapuja” kialakításához kapcsolódó vizuáltechnikai berendezések beszerzése szállítási szerződés keretében (továbbiakban: projekt) megvalósítása iránt. Az eljárás nyertese a Szállító, mint ajánlattevő lett. Szerződő Felek jelen vállalkozási szerződést a közbeszerzési eljárásban a Megrendelő, mint ajánlatkérő eljárást megindító felhívása és ajánlati dokumentációja, valamint a Szállító, mint nyertes ajánlattevő ajánlata szerint kötik meg.

**I. Szerződés tárgya**

1.1. Megrendelő megrendeli, Szállító pedig elvállalja a Projekt keretében beszerzendő jelen szerződés 1. számú melléklet szerinti termékek (továbbiakban: termékek) szállítását az alábbiak szerint:

**II. Szerződés teljesítésének határideje, helye és körülményei**

2.1.1 Szállító köteles jelen szerződés I. pontjában meghatározott termékeket jelen szerződés 8.1 pontjában rögzített naptól számított 30 napon belül (teljesítési határidő) a teljesítés helyére leszállítani és rendeltetésszerű használatra átadni. Megrendelő köteles a mennyiségi ellenőrzést a teljesítés napján és a teljesítés helyén elvégezni. Megrendelő a leszállított termékeket köteles a leszállítás, teljesítés napján átvenni. A teljesítésről, valamint az átadott termékek köréről – a teljesítés napján - a Felek jegyzőkönyvet (továbbiakban: átadás-átvételt igazoló jegyzőkönyv) kötelesek készíteni, melyet mindegyik fél képviselője (ügyvezetője vagy meghatalmazottja) köteles aláírni. Amennyiben a jelen szerződésben foglalt mennyiségekhez képest a leszállított termékek mennyisége eltér – akár pozitív, akár negatív irányban – a Megrendelő és a Szállító köteles az átadás átvételi jegyzőkönyvben megjelölni az eltérés irányát, továbbá az eltérés mennyiségét. Amennyiben a leszállított termékek mennyisége nem éri el a jelen szerződés I. pontjában foglalt mennyiségeket a Szállító haladéktalanul köteles intézkedni a hiányzó mennyiségek leszállítása iránt, továbbá a Megrendelőt az intézkedéssel egyidejűleg tájékoztatni kell a hiányzó mennyiségek várható leszállítási időpontjáról. Amennyiben a Szállító elmulasztja jelen pont szerinti határidőben az előírt mennyiségben leszállítani a termékeket a teljesítés helyére, akkor jelen szerződés V. pontjában foglalt rendelkezések kerülnek alkalmazásra. Szállító a teljesítés során köteles a Megrendelő munkarendjét figyelembe venni.

2.2. Megrendelő előteljesítést elfogad. Szállító köteles Megrendelőt a tényleges teljesítés idejéről legalább három munkanappal előbb értesíteni.

2.3. A teljesítés helye 8300 Tapolca, Kisfaludy Sándor u. 3. sz. 2849 hrsz. és Tapolca, Kossuth Lajos utca 10. 2849 hrsz.

2.4. Szállító a termékeket saját fuvareszközzel – saját költségére – szállítja a Megrendelő részére.

2.5. A szerződés tárgyát képező termékek tulajdonjoga a szerződéses díj kiegyenlítésével száll át a Megrendelőre.

2.6. A kárveszély a szerződésszerű teljesítést, valamint az átadást-átvételt igazoló jegyzőkönyv aláírásának napján száll át Megrendelőre.

2.7. A termékekkel együtt Szállító köteles a termékekhez kapcsolódó átadási dokumentációt átadni. Az átadási dokumentáció részei a következő dokumentumok:

Átadási Dokumentáció részei:

- 2 példány magyar nyelvű kezelési-használati utasítás,

- 2 példány karbantartási utasítás,

- engedélyek, minősítő határozatok, minőségi tanúsítványok, megfelelőségi tanúsítványok másolati példánya,

- szükséges mérési jegyzőkönyvek,

- felhasználói szintű beavatkozáshoz szükséges kézikönyvek,

- a termékek(k) adatlapjai.

A termékek jegyzőkönyvi átvételét a fentiek hiányában a Megrendelő jogosult megtagadni.

2.8. Felek rögzítik, hogy minőségmegvizsgálás helye a teljesítés helye. A Megrendelő a minőségi vizsgálatot köteles haladéktalanul, de legkésőbb az átvételtől számított 15 nap alatt elvégezni. A határidőben észlelt minőségi hibáról a Megrendelő köteles jegyzőkönyvet felvenni.

2.9. Amennyiben a Megrendelő a 2.8 szerinti vizsgálat során – jelen szerződéshez, illetve a műszaki specifikációhoz képest - minőségi hibát, hiányosságot észlel, akkor a minőségi kifogásait köteles az átadás-átvétel napjától számított 15 napon belül a Szállító részére elektronikusan, és írásban megküldeni, melyben megjelöli a javítás határidejét is. Szállító a minőségi kifogást kivizsgálja, és szükség esetén gondoskodik a – Megrendelő igénye szerint - megfelelő kártalanításról vagy a hibás termékek javításáról vagy cseréjéről. A Szállító a Megrendelőt a vizsgálat eredményéről írásban köteles tájékoztatni a jelen pont szerinti kifogás kézhezvételét követő 5 munkanapon belül.

2.10. Amennyiben a Megrendelő – jelen szerződéshez, illetve a műszaki specifikációhoz képest - minőségi hibát, hiányosságot nem észlel, köteles erről a Szállítót az átadás-átvétel napjától számított 15 napon belül írásban tájékoztatni, illetve a teljesítésigazolást kiállítani.

2.11. A minőségi hibás terméket, valamint a többlet mennyiségben leszállított terméket a Szállító köteles visszaszállítani. A Megrendelő köteles a visszárut (terméket) a visszaszállítás Szállító által közölt időpontjáig a visszaszállításra megfelelően előkészíteni és a visszaszállításig megfelelően tárolni. A Szállító a visszaszállításra átvett minőségi hibás termékről köteles részletes elismervényt adni, amely a minőségi hibáról készítendő jegyzőkönyv elválaszthatatlan részét képezi. Visszárut (terméket) a Szállító gépkocsivezetője és annak kísérője köteles a szállító tehergépjárműre berakodni, valamint a visszárut a szállítólevél – visszáru rovatában feltüntetni.

**III. Fizetendő ellenérték:**

3.1. A szerződés ellenértéke: **nettó szállítási díj**: …………………,- Ft + ÁFAazaz nettó …………………. Forint + ÁFA

Az ellenérték tartalmazza a *szállítási szerződés* *melléklete* szerinti termékek teljesítési helyére történő leszállítását, beépítését, rendeltetésszerű használatra történő átadás, betanítás, oktatás valamennyi költségét és járulékos költségét, függetlenül azok formájától vagy forrásától.

3.2. Megrendelő nyilatkozik arról, hogy a jelen szerződésben foglalt termékek szállítására vonatkozóan a Nemzet Gazdasági Minisztériummal, mint Támogatóval (a továbbiakban: Támogató) érvényes Társfinanszírozási támogatási szerződéssel rendelkezik, melynek értelmében a szerződés szerinti munkák pénzügyi fedezete uniós pályázati forrásból biztosított. A támogatási intenzitása 100 % és nettó finanszírozású.

3.3. Megrendelő a Szállító teljesítését teljesítésigazolással igazolja.

3.4. Megrendelő abban az esetben jogosult a teljesítésigazolás kiadását megtagadni, ha a jelen szerződéshez, illetve a műszaki specifikációhoz képest minőségi hibát, hiányosságot észlel, továbbá ha Szállító a hibát a megadott határidőre nem javítja ki.

3.5. Szállító tudomásul veszi, hogy 1 darab végszámla kiállítására jogosult az igazolt teljesítést követően.

3.6. Szerződő Felek rögzítik, hogy a jelen szerződésben meghatározott munkák a KDOP-2.1.1/D-12-2012-0004 nyilvántartási számú Projekt keretében elnyert pályázati támogatás keretében valósulnak meg. A Projekt ezen nyilvántartási számát a számlán is fel kell tüntetni.

3.7. A szerződés finanszírozása a KDOP-2.1.1/D-12-2012-0004 számú projekt keretében KDOP támogatásból történik. A Szállító szerződésszerű és a jogszabályoknak megfelelő számlájának kiegyenlítése igazolt teljesítés alapján a Ptk 6:130. § (1) bekezdésében, a 4/2011. (I. 28.) Korm. rendeletben, a 2003. évi XCII. törvény 36/A. §-ban és az 2011. évi CXCV. törvényben foglaltaknak és a Támogatási Szerződésnek megfelelően kerül kiegyenlítésre. A Szállító a teljesített és a Megrendelő által leigazolt tevékenysége alapján jogosult a díjazásra. A számla Támogatási Szerződésben jóváhagyott és elszámolható nettó értékének 100%-át a Nemzet Gazdasági Minisztérium, mint Támogató a hiánytalanul beérkezett Kifizetési Kérelem alapján a megfelelő dokumentáció benyújtását követően átutalással teljesíti. A Támogatói kifizetésre a szállítói finanszírozás szabályai az irányadók. A benyújtott számla ÁFA tartalmát – tekintettel a Támogatási Szerződés nettó elszámolására – a Megrendelő fizeti meg a Szállító részére a támogatási összegtől elkülönítetten önerőből. A projekt finanszírozása nettó finanszírozású.

3.8. A 4/2011. (I.28.) Kormányrendelet 57/A.§-nak megfelelően Megrendelő biztosítja a Szállító részére a szerződés elszámolható összege 30%-ának megfelelő mértékű szállítói előleg igénylésének lehetőségét. Az előleget – annak igénylése esetén - a számlákban egyenlő arányban számolja el a Megrendelő.

3.9. Késedelmes fizetés esetén felszámítható késedelmi kamat mértéke a Ptk. 6:155. § (1) bekezdés szerint számítandó.

3.10. Szerződő Felek rögzítik, hogy az I. pontban meghatározott termékek leszállítását oszthatatlannak tekintik (jogi oszthatatlanság) figyelemmel arra, hogy kizárólag az I. pontban meghatározott, és vállalt feladatok együttes teljesítése alkalmas a szerződési cél megvalósítására, a Megrendelő szerződéses érdekeinek kielégítésére.

3.11. A jogi oszthatatlanságra is tekintettel Szállító tudomásul veszi, hogy amennyiben a jelen szerződés tárgyát képező munkák a Szállító érdekkörébe tartozó okból nem, vagy csak részben valósulnak meg, úgy a Szállító a szállítói díjra nem tarthat igényt.

**IV. Termékárak változása:**

4.1. Amennyiben a jogszabályi változás okán a termékeket terhelő ÁFA értéke nő, akkor jelen szerződés bruttó szállítási díja nem változik, azaz a Szállító köteles az ÁFA módosulásából eredő többlet terhet viselni.

4.2. Amennyiben a jogszabályi változás okán a termékeket terhelő ÁFA értéke csökken, akkor jelen szerződés bruttó szállítási díja az ÁFA összegének csökkenésével megegyező mértékben csökken.

**V. Kötbér:**

5.1. **Hibásteljesítés** esetén Szállítónak felróható ok miatt Megrendelő kötbért jogosult érvényesítetni. A kötbér mértéke a hibásan teljesített termékek értékének 1%/nap.

Hibás teljesítésnek minősül, ha a Szállító a Szerződés 2. 1. pontja szerinti megadott határidőig nem teljesít vagy nem a jelen szerződésben vagy műszaki specifikációban meghatározott feltételek szerint teljesít.

Fenti esetekben megrendelő jogosult a kötbér érvényesítése mellett a hiányzó terméket mástól beszerezni a Szállító egyidejű értesítése mellett. Továbbá Megrendelő jogosult a Szállítóhoz intézett egyoldalú írásbeli nyilatkozat útján jelen szerződéstől elállni, ha késedelem meghaladja a 12 napot (meghiúsulás esete).

5.2. **Meghiúsulás** esetén a Szállítónak felróható okok miatt Megrendelő 12% kötbért jogosult érvényesíteni és a Szerződést azonnali hatállyal felmondani. A kötbér alapja a szerződésben vállalt, még le nem szállított termék értéke.

Megrendelő a meghiúsulási és a késedelmi kötbér összegét együttesen is követelheti, továbbá követelheti a kötbért meghaladó kárát is.

5.3. Megrendelő rögzíti, Szállító pedig tudomásul veszi, hogy a jelen szerződésnek meg nem felelő teljesítés elfogadása nem jelent lemondást a szerződésből eredő egyéb igényekről, így a késedelmes, illetve a hibás teljesítés miatt kikötött kötbér és kártérítés érvényesítéséről sem.

5.4. Megrendelő bármely közbenső intézkedési, nyilatkozattételi kötelezettségével kapcsolatos késedelmének jogkövetkezményeként Szerződő Felek a Szállító részére nyitva álló teljesítési határidő meghosszabbítását kötik ki. A teljesítési határidő ilyen esetben főszabályként a Megrendelői késedelem időtartamával egyezik meg. Ennek feltétele, hogy Megrendelői késedelem esetén a Szállító Megrendelővel egyeztetést kezdeményezzen és álláspontját közölje Megrendelővel; Szerződő Felek az egyeztetésekről jegyzőkönyvet vesznek fel, melyet mindkét Fél aláír.

5.5. Szerződő Felek mentesülnek a nem szerződésszerű magatartás negatív következményei alól, ha bizonyítják, hogy a fél érdekkörében keletkezett sérülés a másik Fél nem szerződésszerű teljesítésére vezethető vissza, vagy pedig bizonyítják, hogy a kötelezettség teljesítését vis maior körülmény akadályozta. Az ilyen körülmény felmerülésekor a körülményre hivatkozni kívánó fél a másik felet haladéktalanul írásban értesíteni köteles. A vis maior körülményt az arra hivatkozó Fél az illetékes szervvel igazoltatni köteles.

5.6. Előleg-visszafizetési biztosíték: mértéke tekintetében a szállító a közbeszerzési eljárás alapján megkötött szerződés elszámolható összegének 10%-a erejéig mentesül a biztosítéknyújtás kötelezettsége alól, azonban az ezt meghaladóan kért előleg összegével megegyező biztosítékot kell nyújtania.

A szállítónak a Nemzet Gazdasági Minisztérium (NGM) javára szóló előleg-visszafizetési biztosítékot a Kbt. 126. § (6) bekezdésének a) pontjában meghatározott módon, legkésőbb az előlegbekérő levél benyújtásának időpontjáig az NGM rendelkezésére kell bocsátania és az előleggel történő elszámolásig, azaz a végszámla benyújtásáig az érvényességét fenn kell tartania. Az előleg-visszafizetési biztosíték nyújtása az előleg rendelkezésre bocsátásának feltétele. Az (1) bekezdés szerinti eljárások eredményeként kötött szerződésben a közszféra szervezet kedvezményezett köteles kikötni az (1) bekezdés szerinti eljárások eredményeként kötött szerződés elszámolható összegének 10%-a és az igényelt szállítói előleg különbözetére jutó támogatás összegének megfelelő mértékű, az NGM javára szóló, a Kbt. 126. § (6) bekezdése szerinti biztosíték-nyújtás kötelezettségét. A gazdasági társaság vagy nonprofit szervezet szállító cégjegyzésre jogosult vezető tisztségviselőjének vagy legalább 50%-os közvetlen tulajdonrésszel rendelkező tulajdonosának, vagy együttesen legalább 50%-os közvetlen tulajdonrésszel rendelkező természetes személy tulajdonosainak kezességvállalása, vagy garanciaszervezet által vállalt kezesség, valamint az Áht. 92. § (1) bekezdése szerinti állami kezesség is elfogadható a szállítói előleg biztosítékaként. (4/2011. (I. 28.) Korm. rendelet 57/A. § (3) bekezdés, 368/2011. (XII. 31.) Korm. rendelet 77. §)

**VI. Jótállás/szavatosság**

6.1. Szerződő Felek megállapodnak, hogy Szállítót a termékek átadás-átvételének napjától jótállási kötelezettség terheli.

6.2. Szállító a termékekre 2 év jótállást vállal.

6.3. Szállító szavatolja, hogy az általa leszállított termékek az I. osztályú terméktől elvárható minőségi követelményeknek megfelelnek.

6.4. Szállító kötelezi magát, hogy a jótállási feladatok ellátására megfelelő felkészültségű szervizbázist tart fenn. A jótállási időszak alatt elforduló meghibásodásokat a Szállító javítás útját saját költségére küszöböli ki. A jótállás időtartama alatt a szervizelések, hibajavítások vonatkozásában a szerviz rendelkezésre állása a hibabejelentés időpontjától számítva maximálisan 24 óra. A rendelkezésre állás időpontja a hibajavítás, hibaelhárítás megkezdésének időpontja. A jótállási időszak alatt Szállító köteles a garanciális javításokat 5 munkanap alatt elvégezni. Amennyiben Szállító a hibabejelentést követően nem teljesíti vállalt kötelezettségeit, úgy a Megrendelő eljárhat a hiba kijavítása érdekében a Szállító kockázatára és költségére.

**VII. Kapcsolattartás:**

7.1. Jelen Szállítási szerződés **mellékletét** képezi a Szállító által beárazott terméklista.

7.2. A szerződés feltételei csak írásban módosítható, szóbeli megegyezésre egyik fél sem hivatkozhat.

7.3. A munkák során Szerződő Felek együttműködni kötelesek. Mindegyik fél köteles a másik felet haladéktalanul értesíteni, ha a szerződéses, vagy jogszabályi kötelezettségének teljesítése akadályozva, illetve veszélyeztetve van, vagy lehet. A Szállító értesítési kötelezettsége különösen kiterjed a teljesítés minőségét, díját, határidejét érintő kérdésekre, míg a Megrendelő értesítési kötelezettsége a fizetési képességével kapcsolatos kérdésekre. Az értesítés elmulasztásából eredő károkért a mulasztó fél felel.

7.4. Szállító jelen szerződés aláírásával nyilatkozik arról, hogy végelszámolás alatt nem áll, ellene csőd-, illetve felszámolási eljárás nincs folyamatban, illetve a jogi személlyel szemben alkalmazható büntetőjogi intézkedés(ek) hatálya alatt nem áll.

7.5. Ha a Szállítója, vagy alvállalkozója ellen felszámolási vagy végelszámolási eljárás indulna, úgy azt Szállító köteles haladéktalanul, de legkésőbb 3 napon belül írásban közölni Megrendelővel. A Szállító ugyancsak haladéktalanul köteles a Megrendelőt értesíteni, ha saját cégében, vagy alvállalkozójánál a jelen szerződés maradéktalan teljesítését megelőzően tulajdonos változásra, illetőleg jogutódlásra, jogok és kötelezettségek átszállására, szétválásra, összeolvadásra, vagy beolvadásra kerül sor. A Szállító felelős az értesítés elmulasztásából eredő kárért.

7.6.A megrendelő kapcsolattartásra kijelölt képviselője:

|  |  |
| --- | --- |
| név: |  |
| értesítési cím |  |
| telefon / fax |  |
| e-mail: |  |

7.7. A Megrendelő teljesítésigazolásra kijelölt képviselője:

|  |  |
| --- | --- |
| név: | **Petróczi Imre** |
| értesítési cím | 8229 Csopak, Kossuth u. 16. |
| telefon / fax |  |
| e-mail |  |

7.8. A Szállító által kapcsolattartásra, és nyilatkozattételre kijelölt képviselője:

|  |  |
| --- | --- |
| név: |  |
| értesítési cím |  |
| telefon / fax |  |
| e-mail |  |

**VIII. Egyéb rendelkezések**

8.1. Szerződő felek rögzítik, hogy jelen szerződés 2.1.1 pont szerinti határidő azon a napon kezdődik meg, amikor a jelen szerződés 2.3. pontja szerinti helyszínt a Szállító részére a Megrendelő rendelkezésre bocsájtja. Szerződő felek rögzítik, hogy jelen szerződés az aláírás napján lép hatályba.

Szállító a teljesítéshez alvállalkozókat vonhat be. Szállító a jogosan igénybe vett alvállalkozóiért úgy felel, mintha a munkát maga végezte volna el. A jogosulatlanul igénybe vett alvállalkozó miatt felelős minden kárért, amely e nélkül nem következett volna be. Megrendelő hozzájárul, hogy a szerződés teljesítését követően Szállító a Megrendelő nevét, a Projekt címét, leírását referenciái között nyilvánosságra hozza.

8.2 A megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon - ha

a) a Szállítóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy jogi személyiséggel nem rendelkező gazdasági társaság, amely nem felel meg az 56. § (1) bekezdés k) pontjában meghatározott feltételeknek.

b) a Szállító közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy jogi személyiséggel nem rendelkező gazdasági társaságban, amely nem felel meg az 56. § (1) bekezdés k) pontjában meghatározott feltételeknek.

Szállító nem fizet, illetve számol el a szerződés teljesítésével összefüggésben olyan költségeket, melyek a Kbt. 56. § (1) bekezdés k) pontja szerinti feltételeknek nem megfelelő társaság tekintetében merülnek fel, és melyek a nyertes ajánlattevő adóköteles jövedelmének csökkentésére alkalmasak;

A szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 125. § (5) bekezdés szerinti ügyletekről az ajánlatkérőt haladéktalanul értesíti.

8.3. Szerződő Felek kötelezettséget vállalnak arra, hogy a jelen szerződésben foglalt kötelezettségeik teljesítése során a másik fél tevékenységével összefüggésben tudomásukra jutott minden adatot, információt üzleti titokként kezelik, és azt harmadik fél számára semmilyen formában nem szolgáltatják ki, illetve nem teszik hozzáférhetővé. Az üzleti titok megtartási kötelezettség határidő nélkül terheli Feleket.

8.4. Szerződő Felek magukra nézve kötelezőnek fogadják el, hogy az Állami Számvevőszék, illetve a Kormányzati Ellenőrzési Hivatal jogosult ellenőrizni a rendelkezésre bocsátott költségvetési pénzeszközök szerződésszerű felhasználását. Tudomásul veszik továbbá, hogy a jelen szerződés lényeges tartalmáról a költségvetési pénzeszközök felhasználásának nyilvánossága érdekében a szükséges tájékoztatást megadják, azt üzleti titok címén nem tagadják meg.

8.5. Szállító (képviselője) jelen szerződés aláírásával hozzájárul ahhoz, hogy a jelen okiratba foglalt személyes adatait a jelen szerződés és a hozzá kapcsolódó iratok tartalmazzák; hozzájárul továbbá, hogy személyes adatait a Megrendelő szerződései nyilvántartása, a szerződési feltételek és pénzügyi teljesítések követése, ellenőrzése érdekében kezelje. Szállító (képviselője) jelen szerződés aláírásával hozzájárul ahhoz, hogy a jelen okiratba foglalt személyes adatait a 2011. évi CXII. törvény 5.§.(1) bekezdése alapján a Megrendelő a projekt pénzügyi elszámolásához a Közreműködő Szervezet (szerv) által igényelt körben és mértékben a szerv részére kiadja, és a szerv a személyes adatokat a projekt-elszámolás befejezéséig a szükséges mértékben és ideig kezelje.

8.6. Szerződő Felek megállapodnak, hogy jelen szerződésben meghatározott rendelkezéseket a Szerződő Felek esetleges jogutódjaira is alkalmazni kell, így a jelen szerződés szerint jogok a jogutódokat is megilletik, míg a kötelezettségeknek a jogutódok a jogelődök teljesítésének figyelembe vétele mellett kötelesek eleget tenni.

8.7. Szállító a jelen szerződés aláírásával is nyilatkozik arról, hogy a nemzeti vagyonról szóló 2011. évi CXCVI. törvény alapján átlátható szervezetnek minősül. Szállító átláthatósági nyilatkozata a jelen szerződés elválaszthatatlan részér képezi.

Szállító kötelezettséget vállal arra, hogy amennyiben az átláthatóságát befolyásoló, az átláthatósági nyilatkozatban megadott adatokban változás következik be, vagy ha a jelen szerződés megkötését követően beállott körülmény folytán már nem minősül átlátható szervezetnek, úgy azt haladéktalanul, de legkésőbb 3 napon belül írásban közli a Megrendelővel. Szállító ugyancsak haladéktalanul köteles a Megrendelőt értesíteni, ha szervezetében tulajdonos változásra, illetőleg jogutódlásra, jogok és kötelezettségek átszállására, szétválásra, összeolvadásra, vagy beolvadásra kerül sor. Szállító felelős az értesítés elmulasztásából eredő kárért.

Szállító tudomásul veszi, hogy jelen szerződést a Megrendelő kártalanítás nélkül és azonnali hatállyal felmondhatja, ha az átláthatósági nyilatkozatban valótlan adatot közölt, vagy ha a jelen szerződés megkötését követően beállott körülmény folytán már nem minősül átlátható szervezetnek.

Szállító képviselője hozzájárul ahhoz, hogy a jelen okiratba foglalt személyes adatait a jelen szerződés és a hozzá kapcsolódó iratok tartalmazzák; hozzájárul továbbá, hogy személyes adatait a Megrendelő szerződései nyilvántartása, a szerződési feltételek és pénzügyi teljesítések követése, ellenőrzése érdekében kezelje.

Szállító tudomásul veszi, hogy a Megrendelő az államháztartásról szóló 2011. évi CXCV. törvény (Áht.) 41.§.(6)bekezdése alapján az átláthatósági feltétel ellenőrzése céljából, a szerződésből eredő követelések elévüléséig az Áht. 54/A. §-ban foglaltak szerint jogosult a jogi személy, jogi személyiséggel nem rendelkező szervezet átláthatóságával összefüggő, az 54/A. §-ában meghatározott adatokat kezelni.

Jelen szerződés megszűnik (megszüntethető) azonnali hatályú felmondással, amennyiben Szállító a jelen szerződésből eredő kötelezettségeit súlyosan megszegi. Az azonnali hatályú felmondás oka lehet különösen az átláthatóságra vonatkozó követelmények nem teljesítése.

Szerződő felek kötelezik magukat arra, hogy jelen szerződés teljesítésével összefüggésben felmerülő vitás kérdéseket peren kívül kísérlik meg lerendezni. Ennek eredménytelensége esetére perértéktől függően kikötik a Veszprém Városi Bíróság, illetőleg a Veszprémi Törvényszék kizárólagos illetékességét.

8.8. Amennyiben jelen szerződés valamely rendelkezése részben vagy egészben érvénytelen, vagy végrehajthatatlan, vagy érvényességét, illetve végrehajthatóságát később veszti el, ez a szerződés többi rendelkezéseinek érvényességét nem érinti. Ugyanez irányadó abban az esetben, ha kiderül, hogy a szerződésben szabályozási hiányosságok vannak. Az érvénytelen, végrehajthatatlan vagy hiányzó rendelkezést egy olyan önálló rendelkezéssel kell helyettesíteni, amely – amennyiben ez jogilag lehetséges – a legközelebb áll a Felek szándékához, illetve amelyet a megállapodás értelme és céljai szerint elérni kívánnak. Jelen rendelkezés irányadó az ügyben eljáró bíróságra is.

8.9. A jelen szerződésben nem szabályozott kérdésekben a *Polgári Törvénykönyvről* szóló 2013. évi *V. törvény* (Ptk.), valamint az egyéb kapcsolódó jogszabályok szerződéskötéskor hatályos rendelkezései az irányadók.

Szerződő felek a jelen szerződést elolvasás és együttes értelmezést követően, mint ügyleti akaratukkal mindenben megegyezőt helybenhagyólag írják alá. A szerződés mindkét fél cégszerű aláírásával jön létre. A szerződés bármely feltételének módosítására ugyancsak cégszerű aláírással kerülhet sor. Jelen szerződés 6 (hat) egymással szó szerint megegyező eredeti példányban készült.

Mellékletek:

1. melléklet: Műszaki specifikáció

2. melléklet: A szállítandó (beárazott) termékek felsorolása

Kelt: Csopak, 2014. ………….

|  |  |
| --- | --- |
| **Megrendelő** | ……………………………………………  …………………………………………….  **Szállító** |

**1. melléklet: Műszaki specifikáció**

**2. MELLÉKLET**

**A szállítandó (beárazott) termékek felsorolása:**